b'\n_START_ARTICLE_\nTransverzija\n_START_PARAGRAPH_\nTransverzija je pojem iz molekularne biologije, ki ozna\xc4\x8duje mutacijo DNK, nastalo z zamenjavo dvoobro\xc4\x8dne purinske z enoobro\xc4\x8dno pirimidinsko bazo in obratno. Spro\xc5\xbei jo ionizirajo\xc4\x8de sevanje ali alkilirajo\xc4\x8di agensi. Transverzija je navadno zelo pomembna sprememba DNK, saj v nasprotju s tranzicijo povzro\xc4\x8di spremembo aminokisline (tretje mesto v kodonu je zelo ob\xc4\x8dutljivo na vrsto baze). \xc4\x8ceprav je mogo\xc4\x8dih transverzij dvakrat ve\xc4\x8d kot tranzicij, pa so v celici dejansko pogostej\xc5\xa1e tranzicije.'